YeChL. «Bavariya» «Barselona»ni 8:2 hisobida yengib, yarimfinalga chiqdi

YeChLda yana bir yarimfinalchi aniqlandi. «Barselona»ni 8:2 hisobida yenggan «Bavariya» yarimfinalga chiqdi.
Birinchi bo‘lim to‘liq «Bavariya»ning ustunligi ostida o‘tdi. Dastlabki 31 daqiqaning o‘zida nemislar to‘rtta gol urishdi. Tomas Myuller dubl qayd etgan bo‘lsa, Ivan Perishich va Serj Gnabrilar bittadan gol urishdi. 7-daqiqada esa David Alaba o‘z darvozasiga gol urib qo‘ydi. Ikkinchi bo‘lim avvaliga Suares biroz hisobni qisqartirgandi, ammo 63-daqiqada Kimmix Devisning reydidan so‘ng hisobni yana yirik ko‘rinishga keltirdi — 2:5.
Keyin faqat «Bavariya» gol urdi. Koutino dubl qayd etgan bo‘lsa, Levandovskiy ham bitta gol urdi. Yarimfinalda «Bavariya» «Manchester Siti» yoki «Lion»ga qarshi o‘ynaydi.
YeChL. Chorakfinal
Barselona – Bavariya 2:8
Gollar: 0:1 – 4 Myuller, 1:1 – 7, avtogol Alaba, 1:2 – 21 Perishich, 1:3 – 27 Gnabri, 1:4 – 31 Myuller, 2:4 – 57 Suares, 2:5 – 63 Kimmix, 2:6 – 82 Levandovski, 2:7 – 85 Koutino, 2:8 – 89 Koutino.
Barselona: ter Stegen, Langle, Alba, Pike, Serdji Roberto (Grizmann, 46), de Yong, Buskets (Fati, 70), Vidal, Semedu, Suares, Messi.
Bavariya: Noyyer, Alaba, Kimmix, Boateng (Zyule, 76), Gnabri (Koutino, 75), Devis (Lyuka Ernandes, 84), Alkantara, Perishich (Koman, 67), Goretska (Tolisso, 84), Levandovski, Myuller.

Ogohlantirishlar: Boateng (42), Devis (52), Suares (54), Alba (59), Kimmix (85), Vidal (90).